Rīgas Dizaina un mākslas vidusskola
Profesionālās izglītības kompetences centrs Rīgas Dizaina un mākslas vidusskola (saīsināti RDMV, tautā saukta par "lietišķajiem") ir profesionālās vidējās izglītības iestāde, kas īsteno dizaina un mākslas profesionālās vidējās izglītības programmas pēc vispārējās pamatizglītības un vispārējās vidējās izglītības ieguves. Skola atrodas divās ēkās Rīgā: Krišjāņa Valdemāra ielā 139 un Lāčplēša ielā 55 (bij. Katrīnas skolas ēkā).